armvectores/hy_wikipedia_2023 huggingface dataset:
Սուրբ Ֆրանցիսկ Ասսիզեցու եկեղեցի

Սուրբ Ֆրանցիսկ Ասսիզեցու եկեղեցի (իսպ.՝ Iglesia de San Francisco), Վենեսուելայում գտնվող կաթոլիկ եկեղեցի։ Օծվել է Սուրբ Ֆրանցիսկ Ասսիզեցու պատվին։ Ազգային հուշարձան է (1956 թվականի ապրիլի 6-ից):
Մոտակայքում գտնվում են ակադեմիական պալատը, նախկին Գերագույն դատարանի շենքը և Դաշնային օրենսդիր պալատը։ Տաճարի մոտ աճում է 150-ամյա սեյբան՝ «Սուրբ Ֆրանցիսկոս» անվանումով, որը համարվում է տեղական տեսարժան վայր։
Ճարտարապետ Անտոնիո Լուիս Ուլիանի նախագծով տաճարի շինարարությունն սկսվել է 1593 թվականին։ Տաճարը կառուցվել է որպես Ֆրանցիսկյան միաբանության Սուրբ Ֆրանցիսկո վանքի լրացում և այն որպես Ակադեմիական պալատի հոգևոր հաստատություն օգտագործելու համար։ 1641 թվականին տաճարը լրջորեն տուժել է երկրաշարժի ժամանակ։ 1745 թվականին եկեղեցին ընդլայնվել է. մեծացվել է մուտքի տարածքը։ 1746 թվականին կառուցվել է ժամանակակից զոհասեղան՝ նվիրված Բեթղեհեմի մանուկ Հիսուսին։
1887 թվականին Վենեսուելայի նախագահ Անտոնիո Գուսման Բլանկոյի նախաձեռնությամբ տեղի է ունեցել տաճարի վերակառուցումը, որի ժամանակ փոխվել է նրա ճակատամասը։ 1813 թվականին Սիմոն Բոլիվարն Ադմիրալական արշավից հետո տաճարին շնորհել է «El Libertador» տիտղոսը։ 1842 թվականի դեկտեմբերի 17-ից մինչև Կարակասի Մայր տաճար տեղափոխվելը եկեղեցում են պահվել Սիմոն Բոլիվարի մնացորդները։


== Ծանոթագրություններ ==


== Գրականություն ==
Lonely Planet
Ferguson, Glenn W. (2003). Tilting at Religion. Prometheus Books, Publishers. pp. 145-. ISBN 978-1-61614-136-3.
Օվլաշի (գյուղ, Ռոմնիի շրջան)

Օվլաշի (ուկրաիներեն՝ Овлаші), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Օվլաշի գյուղում բնակվում էր 1 137 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դիլան և Քոուլ Սփրոուսներ

Դիլան Թոմաս Սփրոուս և Քոուլ Միտչել Սփրոուս (անգլ.՝ Dylan Thomas Sprouse & Cole Mitchell Sprouse, ),  ամերիկացի երկվորյակ դերասաններ։ Նրանց առավել հայտնի դերերից են «Ամեն ինչ թիփ թոփ կամ Զակի և Քոդիի կյանքը» և «Ամեն ինչ թիփ թոփ կամ կյանքը տախտակամածին» սերիալների երկվորյակների դերերը։


== Կենսագրություն ==
Երկվորյակ եղբայրները ծնվել են Իտալիայի Արեցո քաղաքում, որտեղ նրանց ծնողները՝ Մեթյու Սփրոուսը և Մելանի Ռայթը Տոսկանայում ուսուցանւմ էին անգլերեն լեզու։ Դիլանի անունը դրվել է բանաստեղծ Դիլան Թոմասի պատվին, իսկ Քոուլի անունը՝ է ի պատիվ ջազ երգիչ և դաշնակահար Նաթ Քինգ Քոլի։ Դիլանը 15 րոպեով մեծ է եղբորից։
4 ամիս հետո ընտանիքը վերադարձել է ԱՄՆ Լոնգ Բիչ քաղաք։ 1997 թվականին եղբայրների ծնողները բաժանվել են և նրանք մնացել են հոր և խորթ մոր մոտ։ Առաջին հայտնի դերը եղբայրները խաղացել են «Մեծ հայրիկ» ֆիլմում, որտեղ նրանք խաղացել են Ջուլիան Մաքգրետի դերը (Ամերիկայում  երկվորյակ երեխաները խաղում են նույն դերը, որովհետև կան իրավական սահմանափակումներ, որոնք արգելում են երեխային երկար ժամանակ գտնվել նկարահանման տարածքում)։ Դրանից հետո նրանք մի քանի փոքր դերեր են խաղացել։ Եղբայրները իսկական հաջողության հասան, երբ հանդես եկան «Ամեն ինչ թիփ թոփ կամ Զակի և Քոդիի կյանքը» երիտասարդական սերիալում։ Սերիալի 3 եթերաշրջանից հետո դուրս եկավ շարունակությունը՝ «Ամեն ինչ թիփ թոփ կամ կյանքը տախտակամածի վրա», որտեղ եղբայրները դարձյալ խաղացին գլխավոր դերերը։


== Անձնական կյանքը ==
Եղբայրները ապրում են Լոս Անջելեսում՝ հոր և խորթ մոր հետ։ Երկվորյակների ընտանիքում կա 3 շուն՝ Բուբբա (Անգլիական բուլդոգ), որը պատկանում է Դիլանին և Քոուլին, Պինկին, որը պատկանում է իրենց հորը, և Կարրին (ֆրանսիական բուլդոգ), որն իրենց խորթ մոր շունն է։ Եղբայրների սիրելի դերասանը և Ադամ Սենդլերն է։ Դիլանը նշել է, որ Ադամը հանդիսանում «օրինակելի մարդ դերասանական աշխարհում» և  շատ բաներ են սովորել  կատակերգակ դերասանից։
2010 թվականին եղբայր-երկվորյակները ընդունվել են Նյու Յորքի համալսարան։ Դիլանը սկզբում ուզում էր ընդունվել կերպարվեստի ֆակուլտետ, իսկ Քոուլը` կինոյի, հեռուստատեսության արտադրության ֆակուլտետ։ Սակայն եղբայրները ընդունվեցին Gallatin School of Individualized Study, որտեղ ուսանողներին թույլատրվում էր պլանավորել իրենց սեփական կրթական ծրագիրը։ Քոուլը սովորում էր հումանիտար գիտություններ և հնագիտություն, իսկ Դիլանը կենտրոնացած էր վիդեոխաղերի դիզայնի վրա։


== Համատեղ ֆիլմեր ==
«Գրեյսը կրակի մեջ է», 1993-1998
«Մեծ հայրիկը»
«Տիեզերագնացի կինը», 1999
«Ընկերներ (հեռուստասերիալ)», 2001
«Յոթանասունականների շոուն», 2001
«Մղձավանջների սենյակը», 2001
«Ես տեսել եմ, թե ինչպես է մայրիկը համբուրում Սանտա Կլաուսին», 2001
«Արատի անատոմիա», 2001
«Ութ խելագար գիշերներ», 2002
«Հարված, էլի հարված», 2003
«Ճուտիկներ», 2004
«Ամեն ինչ թիփ թոփ կամ Զակի և Քոդիի կյանքը», 2005-2008
«Կայսրի նոր դպրոցը», 2008
«Ուեյվերլի Փլեյսի կախարդները», 2009
«Հանա Մոնտանա (հեռուստասերիալ)», 2011
«Ինչպես պատահի», 2012
«Դասը ավարտված է», 2016
«Ռիվերդեյլ (հեռուստասերիալ)», 2017


== Ծանոթագրություններ ==


== Արտաքին հղումներ ==
Քոուլ Սփրոուս (անգլ.) Internet Movie Database կայքում
Դիլան Սփրոուս (անգլ.) Internet Movie Database կայքում
Քոուլ Սփրոուս Թվիթթերում
Դիլան Սփրոուս Թվիթթերում
Դիլան Սփրոուս Ինստագրամում
Քոուլ Սփրոուս Ինստագրամում
Խաչակրաց պետություններ

Խաչակիրների պետություններ, խաչակրաց արշավանքների ժամանակ եվրոպացիների հիմնած պետություններն Արևելքում։ 1098 թվականին հիմնվել են Եդեսիայի կոմսությունը և Անտիոքի դքսությունը, 1099 թվականին՝ Երուսաղեմի թագավորությունը, 1109 թվականին՝ Տրիպոլիի կոմսությունը, 1192 թվականին՝ Կիպրոսի Լուսինյան թագավորությունը։ Եդեսիայի կոմսությունը, Անտիոքի դքսությունը և Տրիպոլիի կոմսությունը անվանական կախման մեջ էին Երուսաղեմի թագավորությունից։ Խաչակիրների պետություններում ընդօրինակվել է Արևմտյան Եվրոպայում, հատկապես Ֆրանսիայում տիրող ֆեոդալական համակարգը։
Իսլամադավան երկրների ճնշման և ներքին հակասությունների հետևանքով խաչակիրների պետությունները կործանվել են։ 1144 թվականին Մոսուլի ամիրան գրավել է Եդեսիան, 1187 թվականին Եգիպտոսի սուլթան Սալահեդդինը՝ Երուսաղեմը։ Մամլուքները 1268 թվականին կործանել են Անտիոքի դքսությունը, 1289 թվականին՝ Տրիպոլիի կոմսությունը։ 1489 թվականին Կիպրոսի թագավորությունը միացվել է Վենետիկի հանրապետությանը։ Խաչակիրների պետությունների հասարակական և տնտեսական կյանքի ուսումնասիրության կարևոր աղբյուրներ են «Անտիոքի ասիզները» և «Երուսաղեմի ասիզները»։
Վարդան Մալաքյան

Վարդան Մալաքյան (անգլ.՝ Vartan Malakian, փետրվարի 14, 1947(1947-02-14), Մոսուլ, Իրաքի թագավորություն), ամերիկահայ ժամանակակից նկարիչ, պարող և պարուսույց։ Նրա որդին՝ Տարոն Մալաքյանը, System of a Down ռոք-խմբի կիթառահար է։
Փոփ արտ և մինիմալիստ նկարիչ Վարդան Մալաքյանը ստեղծագործում է աբստրակտ ոճով, նրա որոշ գործեր զարդարում են որդու կիթառները կամ պատկերազարդում են System of a Down Mezmerize և Hypnotize ալբոմների շապիկները, ինչպես նաև Scars on Broadway ալբոմը, որը թողարկել է համանուն խումբը։


== Կենսագրություն ==

Վարդան Մալաքյանը ծնվել է հայկական ընտանիքում՝ 1947 թվականին Իրաքի Մոսուլ քաղաքում։ 7 տարեկանից նա իր մեջ հայտնաբերել է նկարչության հանդեպ կիրք։ Տասնութ տարեկանում նա անցկացրել է իր առաջին ցուցահանդեսը Չեխոսլովակիայի դեսպանատանը։ 
1968 թվականին Իրաքի ազգային պարախմբում Վարդան Մալաքյանը ստացել է գլխավոր պարուսույցի պաշտոնը։ 1970-ական թվականներին Իրաքում նա դարձել էր ամենահայտնի պարուսույցներից մեկը։
1975 թվականին Սադդամ Հուսեյնի ռեժիմի պատճառով նա արտագաղթել է Միացյալ Նահանգներ՝ հաստատվելով Հոլիվուդում։ 1981 թվականին նա պար է դասավանդել Գլենդելի դպրոցներից մեկում։ 1993 թվականին Մալաքյանը Գլենդելում (Կալիֆոռնիայի Լոս Անջելեսի շրջան) բացել է «Արքա» արվեստի պատկերասրահը։ Հնաոճ իրերի կից խանութում նա վաճառել է իր գեղարվեստական ստեղծագործություններից ավելի քան 100-ը։ Այժմ նա ապրում է Լոս Անջելեսում՝ իր կնոջ՝ Զեփյուռ Մալաքյանի հետ։


== Ծանոթագրություններ ==


== Գրականություն ==
Liam Gowing (2 mars 2006)։ «His son has got him covered»։ The Los Angeles Times (անգլերեն)։ Վերցված է 14 mars 2021 .


== Արտաքին հղումներ ==
(անգլերեն) Site officiel Archived 2010-04-06 at the Wayback Machine.
«Vartan Malakian»։ Artland (անգլերեն)։ Վերցված է 15 mars 2021 .
«Vartan Malakian»։ AllMusic (անգլերեն)։ Վերցված է 16 mars 2021 .
«SYSTEM OF A DOWN: Limited-Edition 'Mezmerize'/'Hypnotize' Artwork Prints Available»։ Blabbermouth (անգլերեն)։ 15 décembre 2005։ Վերցված է 16 mars 2021 .
Տույալյաս

Տույալյաս (ռուս.՝ Туяляс, բաշկիրերեն՝ Төйәләҫ), գյուղ Ռուսաստանի Բաշկորտոստան հանրապետության Սիբայ քաղաքային օկրուգի կազմում։
Բնակչությունը 2009 թվականին գրանցված տվյալներով կազմում էր 1281 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յուժնոե (ավան, Բոբրինեցի շրջան)

Անվան այլ կիրառումների համար տե՛ս՝ ՅուժնոեՅուժնոե (ուկրաիներեն՝ Южне), ավան Ուկրաինայի Կիրովոգրադի մարզի Բոբրինեցի շրջանում։
2001 թվականի տվյալներով Յուժնոե ավանում բնակվում էր 68 մարդ։ Բնակավայրը զբաղեցնում է 0,201 կմ² տարածք։ Բնակչության խտությունը կազմում էր 338,31 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Զազիրք

Զազիրք, արյունածուծ երկթևանի միջատների տարբեր տեսակների մեծ խումբ, որի մեջ մտնում են մոծակները, մժեղները, մլակները, գիշերային մլակները, մժղուկները, մոզերը, քոռուկները, գորեխները և որոշ արյունածուծ ճանճեր։ 


== Տարածվածությունը Հայաստանում ==
Հայաստանում տարածված են Արարատյան դաշտում, Վայոց ձորի մարզում։ Արտաքին մակաբույծներ են, նաև մարդու և կենդանիների մի շարք մակաբուծային ու վարակիչ հիվանդությունների (սիբիրախտ, խլնախտ, ձիերի վարակիչ սակավարյունություն, մարդկանց մալարիա, լեյշմանիոզ, տուլարեմիա և այլն) փոխանցողներ։
Զազիրքի համախմբված տեսակների զարգացումն ու զանգվածային բազմացումը կապված են խոնավության, հոսող և կանգնած ջրերի առկայության հետ։ 
Զազիրքի զգալի տնտեսական վնասներ է պատճառում, որից խուսափելու համար անհրաժեշտ է ձեռնարկել պայքարի համալիր միջոցառումներ, զարգացման առաջին փուլում (թրթուրային շրջան) և սեռահասուն ձևերի դեմ տարբեր միջատասպան ու վանող պատրաստուկների օգտագործում։ Արդյունավետ է նաև կենդանիների գիշերային արածեցումը։
Համաշխարհային պատերազմ

Համաշխարհային պատերազմը կամ աշխարհամարտը պատերազմ է, որում ներառված են աշխարհի մեծ տերությունները։ Համաշխարհային պատերազմները տեղի են ունենում մի քանի մայրցամաքներում մի քանի թատերաբեմերով կամ ռազմաբեմերով (տես Ռազմաբեմ)։ Աշխարհամարտին մասնակցում կամ որևէ կերպ առնչվում է աշխարհի պետությունների մեծամասնությունը։ Տերմինը հատկապես օգտագործվում է 20-րդ դարի երկու խոշորագույն պատերազմների համար։

Առաջին համաշխարհային պատերազմ (1914–1918): Սկսվել է 1914 թվականի հուլիսի 28-ին՝ Ավստրո-հունգարիայի և Կայզերական Գերմանիայի կողմից (Երկրորդ Ռայխ) և ավարտվել 1918 թվականի նոյեմբերի 11-ին՝ հակագերմանական դաշնախմբի հաղթանակով։
Երկրորդ համաշխարհային պատերազմ (1939–1945): Սկսվել է 1939 թվականի սեպտեմբերի 1-ին՝ նացիստական Գերմանիայի (Երրորդ Ռայխ) և, փաստացի, սեպտեմբերի 17-ին պատերազմին միացած նրա դաշնակից ԽՍՀՄ-ի կողմից և ավարտվել է 1945 թվականի սեպտեմբերի 2-ին՝ նացիստական դաշնախմբի անդամ Ճապոնիայի, իսկ դրանից առաջ՝ մայիսի 8-ին՝ նացիստական Գերմանիայի պարտությամբ և հականացիստական դաշնախմբի հաղթանակով, որի մեջ 1941 թվականին մտել էր նաև Գերմանիայի նախկին դաշնակից ԽՍՀՄ-ը։Երբեմն համաշխարհային պատերազմների շարքն են դասում XVII–XIX դարերի որոշ լայնամասշտաբ ռազմական հակամարտություններ, ինչպես օրինակ՝ Երեսնամյա պատերազմը, Իսպանական ժառանգության պատերազմը, Յոթնամյա պատերազմը, ապա՝ Նապոլեոնյան պատերազմները։ Ընդ որում, Մեծ Բրիտանիայի և Հյուսիսային Իռլանդիայի Միացյալ Թագավորության վարչապետ Ուինսթոն Չերչիլը Յոթնամյա պատերազմը (1756-1763) անվանել է առաջին համաշխարհային պատերազմ։ Ուշագրավ է, որ այդ բոլոր պատերազմները, ինչպես I և II Աշխարհամարտերը, ունեն «եվրոպական ծագում», ռազմական գործողությունները մղվել են Եվրոպայի տարածքում, ինչպես նաև համապատասխան եվրոպական պետությունների ասիական և ամերիկյան գաղութներում։
Համաշխարհային պատերազմ տերմինը երբեմն վերագրում են Սառը պատերազմին, այն հաճախ անվանելով Երրորդ համաշխարհային պատերազմ։ Դա բացատրվում է նրանով, որ ԱՄՆ և ԽՍՀՄ գլխավորած դաշնախմբերի միջև ընթացող «Սառը պատերազմը» սպառնում էր վերածվել «Տաք պատերազմի» նույն այդ դաշնախմբերի միջև։


== Տերմինի ծագումնաբանություն ==
"Համաշխարհային պատերազմ" տերմինը առաջին անգամ օգտագործվել է 20-րդ դարի սկզբին, Առաջին համաշխարհային պատերազմից մի քանի տարի առաջ, հավանաբար գերմանական Weltkrieg բառով։ Գերմանացի գրող Ավգուստ Վիլհելմ Օտտո Նիմանը (August Wilhelm Otto Niemann, 1839-1919) տերմինը օգտագործել է հակաբրիտանական «Համաշխարհային պատերազմ. գերմանական երազանք» (Der Weltkrieg: Deutsche Träume) աշխատությունում, որը լույս ընծայվեց 1904 թվականին, իսկ այնուհետև նույն թվականին անգլերենով հրատարակվել է «Անգլիայի նվաճումը մոտենում է» վերնագրով ("The Coming Conquest of England". London: George Routledge, 1904. Translated by J. H. Freese.)։ Սակայն իրականում տերմինը օգտագործվել է նաև ավելի վաղ, մասնավորապես՝ Կառլ Մարքսը 1850 թվականին լույս տեսած Դասակարգային պայքարը Ֆրանսիայում աշխատության մեջ։ Օքսֆորդի անգլերեն բառարանում գրված է, որ տերմինը առաջին անգամ անգլերենով գործածվել է 1909 թվականի ապրիլին Վեսթմինսթեր ամսագրի էջերում։


== Ծանոթագրություններ ==
Կիլկա (Տայդոնի վտակ)

Կիլկա (ռուս.՝ Килька), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Տայդոն գետի աջ ափին՝ 57 կմ հեռավորության վրա։ Գետի երկարությունը 19 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնց պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմ գետ, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը․


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ժան Բուրգուեն

Ժան Բուրգուեն (ֆր.՝ Jean Bourgoin, մարտի 4, 1913(1913-03-04), Փարիզ - սեպտեմբերի 3, 1991(1991-09-03), Փարիզ), ֆրանսիացի կինոօպերատոր։ «Օսկար» և «Ոսկե գլոբուս» մրցանակների դափնեկիր «Ամենաերկար օրը» ֆիլմում լավագույն օպերատորական աշխատանքի համար։


== Կենսագրություն ==
Ժանը ծնվել է 1913 թվականի մարտի 4-ին Ֆրանսիայի Փարիզ քաղաքում։ 1936 թվականից սկսել է աշխատել որպես կինոօպերատոր։ 1959 թվականին «Իմ հորեղբայրը» ֆիլմում օպերատորական աշխատանքի համար դարձել է կատալոնական «Սուրբ Գևորգ» մրցանակի դափնեկիր։ 1960 թվականին Մար-դել-Պլատա կինոփառատոնում շահել է մրցանակ «Մի աղջիկ ամառվա համար» ֆիլմի համար։ Հայտնի է նաև «Դեդեն Անտվերպենից», «Արդարադատությունը իրականացվեց», «Սև Օրֆեյ» և «Ամենաերկար օրը» ֆիլմերով։
Մահացել է 1991 թվականի սեպտեմբերի 3-ին Ֆրանսիայի Փարիզ քաղաքում։


== Ընտրյալ ֆիլմագրություն ==
1948՝ Դեդեն Անտվերպենից / Dedee d’Anvers (ռեժիսոր Իվ Ալեգրե)
1950՝ Արդարադատությունը իրականացվեց / Justice est faite (ռեժիսոր Անդրե Քայաթ)
1955՝ Հուսարներ / Les Hussards (ռեժիսոր Ալեքս Ժոֆե)
1958՝  Իմ հորեղբայրը / Mon Oncle (ռեժիսոր Ժակ Թաթի)
1959՝ Սև Օրֆեյ / Orfeu Negro (ռեժիսոր Մարսել Կամյու)
1962՝  Ամենաերկար օրը / The Longest Day (ռեժիսորներ Քեն Էնակին, Բեռնարդ Վիկի, Էնդրյու Մարթոն)
1969՝  Ցանկալի ամուսին / L’homme de desir (ռեժիսոր Դոմինիկ Դելուշ)


== Մրցանակներ ==
1963 թվականին «Ամենաերկար օրը» ֆիլմում լավագույն օպերատորական աշխատանքի համար Վալտեր Վոտիցի հետ համատեղ եղել է «Օսկար» մրցանակի դափնեկիր։
1963 թվականին «Ամենաերկար օրը» ֆիլմում լավագույն օպերատորական աշխատանքի համար «Ոսկե գլոբուս» մրցանակի դափնեկիր։


== Ծանոթագրություններ ==


== Արտաքին հղումներ ==
Ապոլլոն ՖԱ

Ապոլլոն (հուն.` Απόλλων Λεμεσού), ֆուտբոլային ակումբ Կիպրոսի Հանրապետության Լիմասոլ քաղաքից։ Ֆուտբոլային ակումբը հիմնադրվել է 1954 թվականին։ Ի տարբերություն մյուս կիպրական ակումբների, այս ակումբը ունի նաև վոլեյբոլային և բասկեթբոլային ակումբներ։ Ակումբը հայտնի է նաև որպես «ԱԷԼ» կամ լիմասոլյան դերբի։


== Գույներ և համազգեստ ==
Ապոլլոն ՖԱ-ի լոգոն և անվանումը կապված են հին հունական Օլիմպիական աստվածներից Ապոլլոնի հետ։ Վերջինս ըստ հին հունական դիցաբանության համարվում է արևի, լույսի, լուսնի, պոեզիայի և երաժշտության աստված։ Ակումբի հիմնական գույները կապույտի և սպիտակն է, որը կապված է Հունաստանի Հանրապետության դրոշի հետ։ Տնային խաղերում հանդես է գալիս կապույտ վերնաշապիկով, շորտերով։ Հյուրընկալվելիս խաղում են սպիտակ վերնաշապիկով և շորտերով։


== Հայտնի խաղացողներ ==
 Ֆեդերիկո Դոմինգես
 Սինիշա Դոբրաշինովիչ
 Կոնստանտինուս Մակրիդիս
 Վիկտոր Զուբարև
 Արտունա Բաբանգիդա
 Ադրիան Իենչի


== Տես նաև ==
Կիպրոսի առաջին դիվիզիոն


== Արտաքին հղումներ ==
Պաշտոնական կայք
համազգեստ Archived 2019-08-09 at the Wayback Machine.
երկրպագուների պաշտոնական կայք Archived 2020-10-27 at the Wayback Machine.


== Ծանոթագրություններ ==
Կոլմար (Վերին Պրովանսի Ալպեր)

Կոլմար (ֆր.՝ Colmars, օքս.՝ Cormarç), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Ալոս Կոլմար կանտոնի կազմի մեջ։ Համայնքի շրջանը՝ Կաստելան։
Համայնքի INSEE կոդ՝ 04061։


== Բնակչություն ==
Համայնքի բնակչությունը 2008 թվականին կազմում էր 384 մարդ։


== Տնտեսություն ==
Տնտեսության հիմքը կազմում ՝ գյուղատնտեսությունը, մասնավորապես անասնապահությունը։ 
2007 թվականի տվյալներով 238 աշխատունակ տարիքի մարդկանցից (15-64 տարեկան) 174-ը տնտեսապես ակտիվ էին, 64-ը անգործ (ակտիվության ցուցանիշը 73,1 %, 1999 թվականին եղել է՝ 70,1 %)։ 174 աշխատունակ բնակիչներից 157-ը աշխատում էին (85 տղամարդ և 72 կին), անաշխատանք էին 17-ը (5 տղամարդ և 12 կին)։ 64 անգործ մարդկանցից 7-ը աշակերտներ կամ ուսանողներ են, 38-ը թոշակառու, 19-ը չէին աշխատում այլ պատճառներով.


== Տեսարժան վայրեր ==
Սավուա բերդ
Ֆրանս բերդ
Հին կամուրջ
Զինագործարան(XIX դար)
Սեն Մարտեն եկեղեցի
Նոտր Դամ դը Գրաս ժամատուն


== Պատկերասրահ ==

		
		
		


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Կոլմար» (ֆրանսերեն)։ Արխիվացված օրիգինալից 2012-10-01-ին։ Վերցված է 2012-8-5 
«Կոլմար» (ֆրանսերեն)։ cassini.ehess.fr։ Արխիվացված օրիգինալից 2013-01-13-ին։ Վերցված է 2013-01-02
Անձրևից հետո, հինգշաբթի

«Անձրևից հետո հինգշաբթի» (ռուս.՝ «После дождичка, в четверг…»), 1985 թվականի խորհրդային ֆիլմ, որը նկարահանել է ռեժիսոր Միխայիլ Յուզովսկին Ալեքսանդր Օստրովսկու՝ չհրապարակված օպերայի համար գրված լիբրետոյի հիման վրա, որը վերափոխել է Յու. Կիմը։ Ոճով և երաժշտական նյութի քանակով ֆիլմը մոտենում է մյուզիքլի ժանրին։


== Սյուժե ==
Մի հինգշաբթի օր՝ անձրևից հետո, ծնվում է Ավդեյի թագավորը առաջնեկը։ Նույն օրը տղա է ունենում նաև մառանապետուհի Վարվառան, իսկ կաղամբի մեջ գտնվում է նորածին ընկեցիկ։ Բոլոր երեքին կոչում են Իվան․ թագավոր Ավդեյը շատ ուրախ է, որ շատ երեխաներ են ծնվել (ոչ ոք այդքան չունի) և հրամայում է մեծացնել երեխաներին միասին։ Սակայն Վարվառան վարվում է այլ կերպ․ նա թագավորական օրորոցի մեջ է դնում իր Իվանին, իսկ մյուս երկուսին ուղարկում է տաժանկրության։
Քսան տարի է անցել, և ահա բոլոր երեք Իվանների առջև խնդիր է դրվել հաղթել Անմահ Կոշչեյին և ազատել գեղեցկուհի արքայադուստր Միլոլիկային։


== Դերերում ==


== Նկարահանող խումբ ==
Սցենարի հեղինակ՝ Յուլի Կիմ
Ռեժիսոր՝ Միխայիլ Յուզովսկի
Օպերատորներ՝ Կոնստանտին Հարությունով, Վլադիմիր Սապոժնիկով
Նկարիչ՝ Բորիս Կոմյակով
Կոմպոզիտոր՝ Գենադի Գլադկով


== Նկարհանումներ ==
Սյուժեն հորինել է 1860 թվականին Ալեքսանդր Օստրովսկին իր օպերայի համար, որի աշխատանքային անվանումներն էին՝ «Իվան Ցարևիչ» և «Իշխան Իվանը» և բաղկացած էր 6 մասից, որոնցից ավարտվել էին միայն յոթը։ Թատրոնը վերջնամասը պատվիրել է մեկ այլ հեղինակից, և ֆաբուլան, ինչպես այն նախատեսել էր Օստրովսկին, անավարտ է մնացել։ 20-րդ դարում հեքիաթի նյութերը գտել է խորհրդային դրամատուրգ և բարդ Յուլի Կիմը։ Նա հեռացրել է մի քանի տեսարաններ ու կերպարներ, որոնք նրան ոճականորեն դուր չէին գալիս, սյուժեն հասցրել է տրամաբանական ավարտին և ավելացրել իր երգերը։ Պիեսն առաջին բեմադրվել է Մայակովսկու թատրոնի բեմում 1980-ականների սկզբին։ Բեմադրությունը հաջողություն է ունեցել, և հինգ տարի անց ռեժիսոր Միխայիլ Յուզովսկին որոշել է այն էկրանավորել։
Թռչող գորգի թռիչքների համար պատասխանատու էին Ղրիմի լեռնագնացները։ Թռչող հեքիաթային նավը նկարահանել են ինկերմանյան հանքում՝ Անգարի լեռնանցքում, Այ-Պետրի սարահարթում և Յալթայի կինոստուդիայի նկարահանման տաղավարում։ Թռիչքներն իրականացվել են երկրից 100-150 մետր բարձրության վրա՝ անտառի ֆոնին։ Տեսարաններից մեկում հերոսները գորգից ընկնում են լիճը։


== Փառատոներ և մրցանակներ ==
1986 - Մանկական և պատանեկան ֆիլմերի 19-րդ համամիութենական կինոփառատոնի (Ալմա-Աթա)  մրցանակ «Ռուսական ժողովրդական հեքիաթի օրիգինալ և ժամանակակից մեկնաբանության համար»
«Մեծ արծաթե սարահարթ» (ռուս.՝ «Большое серебряное плато») մանկական և պատանեկան ֆիլմերի XVII միջազգային փառատոնում Ջիֆոնիում (Իտալիա)։


== Ծանոթագրություններ ==


== Արտաքին հղումներ ==
«Անձրևից հետո, հինգշաբթի...»(անգլ.) ֆիլմը Internet Movie Database կայքում
Կամպուս Լինդուս

Կամպուս Լինդուս  (պորտ.՝ Campos Lindos), համայնք Բրազիլիայում՝ Տոկանտինս նահանգի կազմում։ Գտնվում է Արևմտյան Տոկանտինսի մարզում։ Մտնում է Ժալապան գավառի կազմի մեջ։ Բնակչությունը կազմում է 7307 մարդ՝ 2006 թվականի տվյալներով։ Գրավում է 3 240,156 կմ2 տարածք։ Բնակչության խտությունը՝ 2,3 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 26.755.295,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 4.089,77 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,580 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ  Կամպուս Լինդուսի մասին
Astralwerks

Astralwerks, նյույորքյան ձայնագրային ինդի-լեյբլ, որը պատկանում է Virgin Records/EMI-ին։ Սկզբնապես լեյբլը մասնագիտացել է էմբիենտ ոճի երաժշտության մեջ, սակայն ժամանակի ընթացքում սկսել է թողարկել ոչ միայն էլեկտրոնային, այլև` երաժշտության այլ ոճեր ևս։


== Արտիստներ ==


== Ծանոթագրություններ ==


== Արտաքին հղումներ ==
Պաշտոնական կայք
Մ.թ.ա. 124


== Դեպքեր ==


== Ծնունդներ ==


== Մահեր ==
Երկու եղբայրների ամանորյա արկածը

«Երկու եղբայրների ամանորյա արկածը» (ռուս.՝ «Новогоднее приключение двух братьев»), ռուսական տիկնիկային մուլտֆիլմ՝ ստեղծված 2004 թվականին «Անիմոս» ստուդիայում։ Ռեժիսոր Գալինա Բեդան մուլտֆիլմն ստեղծել է «Ռուսական դասական արվեստը երեխաներին» (ռուս.՝ «Русская классика детям») նախագծի շրջանակներում Եվգենի Շվարցի «Երկու եղբայր» հեքիաթի մոտիվներով։


== Սյուժե ==
Անտառի մեջտեղում գտնվող խրճիթում ապրում էին անտառապահն իր կնոջ ու երկու որդիների հետ, որոնք միշտ վիճում էին։ Ծնողները պատրաստվում են գնալ քաղաք՝ Նոր տարվա համար կոնֆետներ ու խաղալիքներ գնելու։ Մեկնելուց առաջ հայրն ավագ որդուն հանձնարարում է հոգ տանել կրտսեր եղբոր մասին մինչև իրենք կվերադառնան երեկոյան։ Ավագ եղբայրը խոստանում է, սակայն նրա համբերությունը երկար չի տևում։ Կրտսեր եղբայրը նրան խանգարում էր կարդալ հետաքրքիր գիրքը, և ավագը նրան դուրս է անում տնից՝ ասելով. «Հանգիստ թող ինձ»։ Ավագ եղբայրն արթնանում է այն ժամանակ, երբ ժամացույցի զանգը հնչում է ութ անգամ, և լսում է, որ ծնողները վերադառնում են։ Նա վազում է փնտրելու եղբորը, և մի որոշ ժամանակ անց հայտնվում է սառած անտառում, որտեղ ամեն ինչ ծածկված է սառույցով։ Ծառի հետևից դուրս է գալիս սառած մորուքով ու սպիտակ հագուստով մի ծերունի։ Տղան հարցնում է, թե արդյոք նա Ձմեռ պապն է։ Ծերունին պատասխանում է. «Բոլորովին ոչ։ Ես Սառցե պապն եմ, հավերժական սառածության տիրակալը։ Իսկ դա բոլորովին այլ գործ է։ Ես պատվիրել եմ, որ ցուրտը քեզ նվազագույն իսկ վնաս չտա»։ Ծերունին տղային տանում է Սառցե պալատ և ասում, որ նրա կրտսեր եղբայրը փակված է հարևան սրահում, որ իրեն դուր են եկել ավագ եղբոր խոսքերը՝ «Հանգիստ թող ինձ», որոնց ուղեկցությամբ նա եղբորը դուրս է արել։ Սառցե պապը հեռանում է, իսկ տղան փորձում է բացել սառցե դռները, բայց չի կարողանում։ Այդ ժամանակ նա փայտ է բերում ու խարույկ վառում դռների մոտ։ Կրակից տաքանում են սառած թռչունները, սկյուռներն ու նապաստակները։ Նրանք տղային օգնում են բացել սառցե դռները, տաքացնել սռած կրտսեր եղբորը և փախչել զայրացած Սառցե պապից։ Տուն վերադառնալիս եղբայրները տեսնում են, որ ձյունը հալվում է ու ծլում են ձնծաղիկները։ Տանը նրանց սպասում էին ծնողները։


== Դերերը հնչյունավորել են ==
Իրինա Բելյուշկինա, Յուրի Շերստնյով, Եկատերինա Սեմյոնովա, Մարկ Սալիզմյանով, Վիկտոր Պիունով


== Փառատոններ և մրցանակներ ==
2005 — Անիմացիոն կինոյի X ռուսական բաց փառատոն Սուզդալում, մասնակցություն մրցութային ծրագրին,
2005 — «Ոսկե դյուցազն» XIV միջազգային կինոֆորում, անիմացիոն մրցույթի ժյուրին մուլտֆիլմին շնորհել է հատուկ մրցանակ և դիպլոմ «Երեխաների մոտ իրենց հարազատի համար պատասխանատվության զգացում դաստիարակելու համար»։


== Վերաթողարկում ==
Մուլտֆիլմը թողարկվել է DVD-ով «Մուլտֆիլմերի փառատոն։ Թողարկում 2։ Ռուս գրողների հեքիաթներ ու պատմվածքներ» (ռուս.՝ «Фестиваль мультфильмов. Выпуск 2. Сказки и рассказы русских писателей») հավաքածուում «Анимос» ստուդիայի կողմից։


== Ծանոթագրություններ ==


== Արտաքին հղումներ ==
Երկու եղբայրների ամանորյա արկածը մուլտֆիլմը «Անիմատոր.ռու» կայքում
«Երկու եղբայրների ամանորյա արկածը» — animos.ru
Գալուստ Գյուլբենկյանի հուշարձան (Լիսաբոն)

Գալուստ Գյուլբենկյանի հուշարձան, հայ գործարար և բարեգործ Գալուստ Գյուլբենկյանի հուշարձանը գտնվում է Լիսաբոնի համանուն թանգարանի բակում։


== Պատմություն ==
Հուշարձանը տեղադրվել է Գալուստ Գյուլբենկյանի մահվան 10-րդ տարելիցի առթիվ։ Պորտուգալացի քանդակագործ Լեոպոլդո դե Ալմեիդան Գալուստ Գյուլբենկյանի հուշարձանը կերտել է նրա լուսանկարի հիման վրա, որտեղ Գյուլբենկյանը Էդֆու տաճարում կանգնած է եգիպտական Գոր աստծո առջև։ Արձանի հետևում քանդակված թռչունը խորհրդանշում է Գյուլբենկյանի «բարձր թռիչքներն» ու լայնածավալ տեսլականը, որը նա դրսևորել է ամբողջ կյանքի ընթացքում։


== Հեղինակ ==
Քանդակագործ՝ Լեոպոլդո դե Ալմեիդա


== Տես նաև ==
Գալուստ Գյուլբենկյանի կիսանդրի (Երևան)


== Ծանոթագրություններ ==
Անժել-Արաքսի Գույումճյան

Անժել-Արաքսի Գույումճյան, հայ վիպասան։


== Կենսագրություն ==
Ծնվել է Կ. Պոլսում, սովորել Կում Կաբուի Մեստուճյան և ապա Դպրոցասեր տիկնանց վարժարաններում։ 1904 թվականին ընտանիքով տեղափոխվել է Իտալիա։ Իտալերեն գրել է մի շարք վեպեր, նաև մի սցենար կինոյի համար («Թրիեստի հովը»)։ Նրա «Ճերմակ մեխակներ» վեպը թարգմանաբար լույս է տեսել Կ. Պոլսում հրատարակվող «Հայ կին» պարբերականում։


== Աղբյուրներ ==
Գործոնների տեսություն

Գործոնների տեսություն, պոզիտիվիստական հասարակագիական ուսմունք։ Ըստ գործոնների տեսության, հասարակական կյանքի փոփոխությունները պայմանավորված են մի քանի հավասարազոր գործոնների

տնտեսություն
կրոն
բարոյականությունՄեխանիկական փոխներգործությամբ։ Հասարակության զարգացման մեխանիզմի բացահայտման նման արտահայտություն էին նաև

աշխարհագրական
հոգեբանական
տեխնոլոգիական
դետերմինիզմներԳործոնների տեսությունը մերժում է մոնիզմը, ժխտում հասարակության զարգացման օբյեկտիվ օրենքները գերագնահատում սուբյեկտիվ գործոնի դերը պատմության մեջ։ Տարածում էր ստացել 19-րդ դարի վերջին։
Կրոպոտկին (քաղաք)

Կրոպոտկին (ռուս.՝ Кропоткин), քաղաք Ռուսաստանի Դաշնության Կրասնոդարի երկրամասում, հանդիսանում է Կավկազսկայայի շրջանի վարչական կենտրոնը։


== Աշխարհագրություն ==
Քաղաքը գտնվում է Կուբան-Մերձազովյան դաշտավայրում, Կուբան գետի աջ բարձրադիր ափին, Կրասնոդար քաղաքից 145 կմ հարավ-արևելք։ Քաղաքի մակերեսը կազմում է 98,7 կմ²։


== Բնակչություն ==
Ազգային կազմը2010 թվականի համառուսաստանյան մարդահամարի տվյալների համաձայն՝


== Ծանոթագրություններ ==


== Արտաքին հղումներ ==
«Мой Город» հանրագիտարանում քաղաքի մասին
Կրոպոտկին քաղաքի պաշտոնական կայք
Կրոպոտկին քաղաքի հայտարարությունների հարթակ
Կիրժևա

Կիրժևա (ռուս.՝ Киржева), գետ Ռուսաստանում, հոսում է Կարելական ինքնավար հանրապետությունում։ Գետի երկարությունը 18 կմ է։ Թափվում է Վինգելի Նիվա լիճ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Սպիտակ ծովի ակունքն է, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000712102000001639
Հիդրոլոգիական ուսումնասիրությունների կոդը - 102000163
Ավազանի կոդը - 02.02.00.007
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վաղարշակ Հայրապետյան

Հայրապետյան Վաղարշակ Կարապետի (փետրվարի 15, 1921(1921-02-15), Ակնաղբյուր - 1994, Ակնաղբյուր, Խոջալուի շրջան, Ադրբեջան), սակրավոր, Փառքի երեք աստիճանի շքանշանների ասպետ, ՍՄԿԿ անդամ 1944 թվականից։ 1942 թվականի օգոստոսից մասնակցել է Երկրորդ համաշխարհային պատերազմի Խորհրդա-գերմանական ռազմաճակատի («Հայրենական մեծ պատերազմ», 1941-1945) գործողություններին։ Պրուտ գետի անցման, Լեշնիցա ու Մոստի բնակավայրերի ազատագրման ժամանակ ցուցաբերած քաջության համար Հայրապետյանը պարգևատրվել է Փառքի 3-րդ աստիճանի շքանշանով։
Վիսլա գետի վրայով հետախույզների անցումն ապահովելու և մարտերում ցուցաբերած արիության համար, 33-րդ բանակի հրամանատարի հրամանով, Հայրապետյանը պարգևատրվել է Փառքի 2-րդ աստիճանի շքանշանով։ 1945 թվականի ապրիլ-մայիսին Օդեր գետի վրա թշնամու պաշտպանությունը ճեղքելու, Շպրե գետով հետախույզների անցումը կազմակերպելու, 65 ական վնասազերծելու և 27 ֆաշիստ ոչնչացնելու համար նա պարգևատրվել է Փառքի 1-ին աստիճանի շքանշանով։
Զալիխման Սաադուև

Զալիխման Մագոմեդովիչ Սաադուև (ռուս.՝ Залимхан Магомедович Саадуев, մարտի 11, 1988(1988-03-11), Մախաչկալա, ՌԽՖՍՀ, ԽՍՀՄ), ռուսական ֆուտբոլիստ, խաղացել է կիսապաշտպանի դիրքում։


== Կարիերա ==
Դաղստանի Մախաչկալայի «Դինամո» ֆուտբոլային ակումբի սան է։ 2006-2007 թվականներին խաղացել է Մոսկվայի «Զենիթ» սիրրողական ակումբում։ 2008 թվականի Լատվիայի առաջնությունում խաղացել է Դաուգավպիլսի «Դինաբուրգ» ակումբի կազմում։ 2009 թվականին խաղացել է Մոսկվայի «Տորպեդո» և Չերեպովցի «Շեկսնա» ակումբներում։ 2010 թվականի մարտին տեղափոխվել է Քիշնևի «Ակադեմիա ՈՒՏՄ» ֆուտբոլային ակումբ, որտեղ 2010 թվականի մարտի 12-ին կատարել է իր նորամուտը «Իսկրա Ստալ» ակումբի դեմ տնային խաղում։ Ընդհանուր առմամբ Մոլդովայի առաջնությունում անցկացրել է 3 խաղ։ Դրանից հետո վնասվածքի պատճառով նա երկու տարի դուրս է մնացել, կրկին ֆուտբոլով զբաղվել է Մախաչկալայի՝ Վյաչեսլավ Սիդորյուկի գլխավորած սիրողական «Պոլիտեխ» թիմում։ 2012 թվականի ամռանը եղել է Կասպիսկի «Դագդիզելի» խաղացող։


== Անձնական կյանք ==
2013 թվականի նոյեմբերի 23-ին Զալիխման Սաադուևը ամուսնացել է, հարսանիքին ներկա էր ռուս ֆուտբոլիստ Ալեքսեյ Սապոգովը։


== Ծանոթագրություններ ==


== Արտաքին հղումներ ==
Ֆուտբոլիստի էջը «Դագդիզելի» պաշտոնական կայքում
Ֆուտբոլիստի էջը FootballFacts.ru կայքում
Միսս Տիեզերք 1953

Միսս Տիեզերք, երկրորդ «Միսս Տիեզերք» գեղեցկության մրցույթը, որը անցկացվել է 1953 թվականի հուլիսի 17-ին, ԱՄՆ-ի Կալիֆորնիա նահանգի Լոնգ Բիչ քաղաքի «Long Beach Municipal Auditorium» դահլիճում։ Մրցույթում թագի համար պայքարել են 27 մասնակիցներ 24 երկրներից։ Հաղթող է ճանաչվել Ֆրանսիայի ներկայացուցիչ՝ 21-ամյա Քրիստիան Մարտելը։


== Արդյունքներ ==


== Մասնակիցներ ==


== Ծանոթագրություն ==


=== Դեբյուտ ===
 Ավստրիա
 Շվեյցարիա


=== Մերժում ===
 Չիլի
 Կուբա
 Մեծ Բրիտանիա
 Հոնկոնգ
 Հնդկաստան
 Իսրայել


=== Չի մասնակցել ===
 Մարոկկո — Քոլեթ Ռիբես


== Արտաքին հղումներ ==
Miss Universe official website
Pageantopolis — Official result of Miss Universe 1953
Judges Archived 2008-04-11 at the Wayback Machine.
Ահարոն Ավագ հա-Ռոֆե Բեն Յոսեֆ

Ահարոն Ավագ հա-Ռոֆե Բեն Յոսեֆ (բիբլիական եբրայերեն՝ ‏אהרון בן יוסף הרופא‏‎, 1260, Սուդակ և Կոստանդնուպոլիս, Բյուզանդական կայսրություն - 1320, Կոստանդնուպոլիս, Բյուզանդական կայսրություն), կարաիմ գիտնական, փիլիսոփա-աստվածաբան, էկզեգետ, օրինագետ, գրող, պատարագային բանաստեղծ և բժիշկ։


== Կենսագրություն ==
Ըստ Մորդեհայ Կոկիզովի՝ ծնվել է Կոստանդնուպոլսում։ Երիտասարդության տարիներին ապրել է Սոլխաթ քաղաքում (ներկայում՝ Հին Ղրիմ), մնացած տարիներըին՝ Կոստանդնուպոլսում, եղել է ուսուցիչ, գազզան ու քարոզիչ և զբաղվել է բժշկական պրակտիկայով։
«Առանց նախապաշարմունքների ճշմարտության հասնելու մոլի ձգտող» Ահարոնը, ինչպես ինքն էր ասում, շատ է ճամփորդել, ծանոթացել իր ժամանակի լավագույն գիտնականների հետ և ջանասիրաբար ուսումնասիրել ոչ միայն կարաիմական, այլև համաեվրոպական և թալմուդիական գրականությունը։


== Գրական գործունեություն ==
Բնությունից ունենալով լուսավոր և սթափ միտք և զինված լինելով բազմակողմանի խորը գիտելիքներով՝ Ահարոնը գրել է շատ արժեքավոր գործեր։ Ահարոնի՝ մեզ հասած ստեղծագործություններից ամենանշանավորը «Միվհար» գիրքն է։ Այն կազմում է ծավալուն մեկնաբանություն Տորուի վերաբերյալ։ Շարադրանքը, որը սեղմ է, բայց արտասովոր նրբագեղ լեզվով, համարվում է կարաիմական ոգու լավագույն ստեղծագործություններից մեկը, մինչ օրս չի կորցրել իր նշանակությունը և հարուստ աղբյուր է ծառայում գիտնականների համար կրոնական փիլիսոփայության, էկզեգետիկայի, գործնական աստվածաբանության, լեզվաբանության, գրականության և կարաիմների բժշկության հարցերի ուսումնասիրության համար։


== Ծանոթագրություններ ==


== Գրականություն ==
Б. С. Эльяшевич. Караимский биографический словарь (с конца VIII в. до 1960 г.). Часть I. // Караимы. 2-e издание. — РАН: Москва, 1993.
О. Синани. Краткая история литературной деятельности караимских писателей
Շևչենկո (գյուղ, Չուդնևսկի շրջան)

Անվան այլ կիրառումների համար տե՛ս՝ ՇևչենկոՇևչենկո (ուկրաիներեն՝ Шевченка), գյուղ Ուկրաինայի Ժիտոմիրի մարզի Չուդնևսկի շրջանում։
2001 թվականի տվյալներով Շևչենկո գյուղում բնակվում էր 204 մարդ։ Բնակավայրը զբաղեցնում է 0,919 կմ² տարածք։ Բնակչության խտությունը կազմում էր 221,98 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պետրովո (գյուղ, Ռոսլավլսկի շրջան)

Անվան այլ կիրառումների համար տե՛ս՝ ՊետրովոՊետրովո (ռուս.՝ Петрово), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 161 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յոթնաղբյուր

Յոթնաղբյուր, Եդդիբուլաղ, Եդիբուլաղ, Ետիպուլագ, աղբյուր և աղբյուրների խումբ Հայաստանի Սյունիքի մարզում, Սյունիքի բարձրավանդակում, Գորիս քաղաքից 5 կմ հարավ-արևմուտք։ Գորիս քաղաքը խմելու ջուր ստանում է այս աղբյուրներից։ Ըստ ավանդության, այստեղ կար յոթ սյուների վրա կառուցված վանք, որը քանդել է Լենկթեմուրը, որից հետո այդ տեղից սկսել է բխել աղբյուր։


== Ծանոթագրություններ ==
Լուշինո (ավան, Սակիի շրջան)

Լուշինո (ուկրաիներեն՝ Лушине, Ղրիմի թաթարերեն՝ Duvan), ավան Ուկրաինայի Ղրիմի Ինքնավար Հանրապետության Սակիի շրջանում։ Բնակավայրը նախկինում նաև անվանվել է Դուվանովկա։
2001 թվականի տվյալներով Լուշինո ավանում բնակվում էր 393 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ստանիսլաս Վավրինկա

Ստանիսլաս Վավրինկա (ֆրանսերեն`Stanislas Wawrinka, ծնվ. 1985, մարտի 28, Շվեյցարիայի Լոզան քաղաքում), շվեյցարացի պրոֆեսիոնալ թենիսիստ։

Մենախաղերի արդյունքում հաղթել է Մեծ սաղավարտ (թենիս) Ավստրալիայի թենիսի բաց առաջնություն 2014.
2008 թվականին Օլիմպիական խաղերում Ռոջեր Ֆեդերերի հետ միասին դարձել է զուգախաղերի Օլիմպիական չեմպիոն.
Հաղթել է ATP 8 մրցաշարերում, որից 6 մենախաղերի, 2 զուգախաղերի արդյունքում.


===== Հաղթանակները (1) =====


===== Պարտությունները (9) =====


== Ծանոթագրություններ ==
Սոֆիան Դիոպ

Սոֆիան Դիոպ (ֆր.՝ Sofiane Diop, հունիսի 9, 2000(2000-06-09), Տուր), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Մոնակոյի կազմում։ Խաղում է հարձակվողական կիսապաշտպանի դիրքում։


== Ակումբային կարիերա ==


=== Մոնակո ===
Դիոպը Ռենի ակադեմիայի սան է։ 2018 թվականի հուլիսի 5-ին նա պայմանագիր կնքեց Մոնակոյի հետ։ Իր պրոֆեսիոնալ դեբյուտը նշեց օգոստոսի 4-ին՝ փոխարինման մտնելով Ֆրանսիայի սուպերգավաթի Պարի Սեն-Ժերմենի դեմ խաղում։ Առաջին հանդիպումը Լիգա 1-ում Դիոպը անցկացրեց օգոստոսի 11-ին՝ Նանտի դեմ խաղում։


== Միջազգային կարիերա ==
Դիոպը իրավասու է ներկայացնել Ֆրանսիան և Սենեգալը միջազգային ասպարեզում։


== Կարիերայի վիճակագրություն ==


=== Ակումբային վիճակագրություն ===
2018 թվականի օգոստոսի 25-ի դրությամբ


== Ծանոթագրություններ ==


== Արտաքին հղումներ ==
Դիոպի պաշտոնական Ինստագրամի էջը
Դիոպը transfermarkt-ում
Դիոպը soccerbase.com-ում
Դիոպը WhoScored.com կայքում
Դիոպը Մոնակոյի պաշտոնական կայքում
Դիոպը Լիգա 1-ի պաշտոնական կայքում Archived 2019-04-18 at the Wayback Machine.
Դիոպը Ֆրանսիայի ֆուտբոլի ֆեդերացիայի կայքում Archived 2018-08-04 at the Wayback Machine.
Շամֆլերի (Օբի գավառ)

Շամֆլերի (ֆր.՝ Champfleury), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 163 մարդ, բնակչության խտությունը` 9.07 մարդ/կմ²։ Բնակավայրը զբաղեցնում է 17.98 կմ² տարածք։


== Աշխարհագրություն ==
Գտնվում է Փարիզ քաղաքից 125 կմ արևելք, Շալոն ան Շամպայն քաղաքից` 50 կմ հարավ-արևմուտք, Տրուա քաղաքից` 36 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 94 աշխատունակ (15-64 տարեկան) բնակիչ, որոնցից ակտիվ էին 70-ը, իսկ ոչ ակտիվները` 24։ Ակտիվության ցուցանիշը կազմում է 74,5 %։ 70 աշխատունակ մարդկանցից աշխատել է 54 անձ (33 տղամարդ և 21 կին)։ Գործազուրկ են եղել 16 անձ (5 տղամարդ և 11 կին)։ 24 անաշխատունակներից 13-ը եղել են աշակերտներ կամ ուսանողներ, 4-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Խավարածիր

Խավարածիր կամ էկլիպտիկա (լատ.՝ (linea) ecliptica, հին հունարեն՝ ἔκλειψις՝ թարգմանաբար խավարում), երկնոլորտի մեծ, երևակայական շրջանագիծ է, որի հարթությունում տեղի է ունենում Արեգակի տեսանելի տարեկան շարժումը։
Ժամանակակից, ավելի ճշգրիտ սահմանումն է՝ Երկիր - Լուսին համակարգի բարիկենտրոնի ուղեծրի հարթությամբ երկնոլորտը հատելիս ստացված գիծը։


== Նկարագիր ==
Խավարածրի հարթության նկատմամբ Լուսնի ուղեծրի թեքվածության, Երկիր-Լուսին համակարգի բարիկենտրոնի շուրջ Երկրի պտույտի, ինչպես նաև մոլորակների նկատմամբ Երկրի ուղեծրի պերտուրբացիաների պատճառով, իրական Արեգակը ոչ միշտ է ճշգրտորեն գտնվում խավարածրի հարթության վրա, այլ կարող է նրանից շեղված լինել մի քանի վայրկյան անկյունով։ Կարելի է ասել, որ խավարածրի հարթությունով է անցնում «միջին Արեգակի» ճանապարհը։
Երկնային հասարակածի հարթության նկատմամբ խավարածրի հարթությունը թեքված է մի անկյունով, որը հավասար է՝
ε = 23°26′21.448″ - 46.815″ t - 0.00059″ t² + 0.00181″ t³,
որտեղ՝ t-ն հուլիոսյան հարյուրամյակների քանակն է, 2000 թվականից սկսած։
Այս բանաձևը ճշգրիտ է մոտակա հարյուրամյակների համար։ Ավելի մեծ ժամանակահատվածների համար հասարակածի նկատմամբ խավարածրի հարթության թեքվածությունը տատանվում է, միջին արժեքի համեմատ, մոտավորապես 40 000 տարի պարբերությամբ։ Բացի այդ, այն ենթակա է 18,6 տարի պարբերությամբ և 18,42″ ամպլիտուդով կարճաժամկետ տատանումների։
Ի տարբերություն հեռավոր աստղերի և քվազարների նկատմամբ իր հարթության թեքությունը համեմատաբար ավելի արագ փոփոխող երկնային հասարակածի` խավարածրի հարթությունն ավելի կայուն է։


== Անուն ==
Խավարածիր անունը կապված է հնուց հայտնի այն փաստի հետ, որ Արեգակի և Լուսնի խավարումները տեղի են ունենում միայն այն ժամանակ, երբ Լուսինը գտնվում է խավարածրի հարթության հետ իր ուղեծրի հատման կետերի մոտակայքում։ Երկնոլորտի վրայի այս կետերին ասում են Լուսնի հանգույցներ։ Նրանց պտույտի պարբերությունը խավարածրի վրայով հավասար է մոտավորապես 18 տարվա և կոչվում է սարոս կամ Դրակոնիկ պարբերություն։ 


== Կենդանակերպ ==
Խավարածրի երկայնքով են դասավորված Կենդանակերպի տասներկու համաստեղությունները։ Բացի դրանցից, խավարածիրն անցնում է ևս մեկ՝ Օձակիր համաստեղությունով։
Խավարածրի հարթությունը ծառայում է որպես հիմնական հարթություն խավարածրային կոորդինատային համակարգում։


== Խավարածիրը գրականության մեջ ==
Ստանիսլավ Լեմի «Պիրկսի պատմությունը» պատմվածքում (պատմվածքների շարք՝ Պատմվածքներ օդաչու Պիրկսի մասին) Խավարածրի հարթությունն արգելված գոտի է հանդիսանում տիեզերանավերի համար, սակայն օդաչու Պիրկսը, հանգամանքներից ելնելով, ստիպված է լինում վարել տիեզերանավն այս հարթությունում և հայտնաբերում է այստեղ ընկած այլմոլորակայինների տիեզերանավ։


== Տես նաև ==
Երկնոլորտ
Կենդանակերպ
Խավարածրային կոորդինատային համակարգ
Անփոփոխ հարթություն


== Ծանոթագրություններ ==
Բարան բո Օդար

Բարան բո Օդար (գերմ.՝ Baran bo Odar, ապրիլի 18, 1978(1978-04-18), Օլտեն, Olten-Gösgen, Զոլոտուրն, Շվեյցարիա), շվեդ ռեժիսոր և սցենարիստ։ Առավել հայտնի է դարձել «Ով եմ ես» ֆիլմի շնորհիվ, որը հասել է գերմանական կինեմատոգրաֆիայի չարթերի բարձունքին։ Նրա 2017 թվականին թողարկված «Խավար» սերիալը հանրաճանաչություն է ձեռք բերել աշխարհում և դարձել է Նեթֆլիքսի առաջին բնօրինակ գերմաներեն սերիալը։


== Կենսագրություն ==
Բարան բո Օդարը ծնվել է Շվեյցարիայում, նրա հայրը Շվեյցարիայում աշխատել է որպես ատոմային արդյունաբերության քիմիկոս։ Իր մանկությունն ու պատանեկությունը անցկացրել է Էրլանգենում, որտեղ սովորել է Ալբերտ Շվեցերի վարժարանում։
Ավելի ուշ, 1998-2006 թվականներին, նա սովորել է Մյունխենի հեռուստատեսության և կինոյի քոլեջում։ Քոլեջում Նա ծանոթացել է Յանտյե Ֆրիզեի հետ։ «Փայլ» և «Արևի տակ» ֆիլմերը ցուցադրվել են Բեռլինի կինոփառատոնում, իսկ «Արևի տակ» ֆիլմը նաև առաջադրվել է Max Ophüls մրցանակի 2006 թվականին։
Ուսումն ավարտելուց հետո նա զբաղվել է գովազդային հոլովակների, երաժշտական տեսահոլովակների և կարճամետրաժ ֆիլմերի արտադրությամբ։ 2010 թվականին կինոյում նրա դեբյուտը դարձել է «Լռություն» ֆիլմը, որն առաջին անգամ ցուցադրվել է Լոկառնոյի կինոփառատոնում՝ Պիացցա Գրանդեի հրապարակում։ Ֆիլմի հայտնի դառնալուց հետո, «Variety» ամսագիրը Բարանին ընդգրկել է այն ռեժիսորների ցուցակում, որոնց «ֆիլմերը արժե դիտել»։
«Ով եմ ես» ֆիլմը դարձել է հիթ և գրավել է Հոլիվուդի ուշադրությունը, Warner Bros. կինոընկերությունը ձեռք է բերել ֆիլմի ռիմեյքի իրավունքները։
2017 թվականի հունվարի 12-ին ԱՄՆ-ում տեղի է ունեցել Օդարի առաջին ամերիկյան «Անքուն գիշեր» ֆիլմի պրեմիերան։ Այդ ֆիլմից հետո նա սկսել է աշխատել «Խավար» սերիալի վրա, որը դարձել է Նեթֆլիքսի առաջին բնօրինակ գերմաներեն սերիալը։


== Անձնական կյանք ==
Բարան բո Օդարը ապրում է Բեռլինում իր կնոջ՝ Յանտյե Ֆրիզեի հետ, նրանք ունեն դուստր։


== Ծանոթագրություններ ==
Թեյլոր Մարի Հիլ

Թեյլոր Մարի Հիլ (անգլ.՝ Taylor Marie Hill), ամերիկացի մոդել։ Ծնվել է 1996 թվականի մարտի 5-ին, Կոլորադոյում։


== Գործունեություն ==
Թեյլորին 14 տարեկանում հայտնաբերել է գործակալ և լուսանկարիչ Ջիմ Ջորդանը։
2013-ին նա մասնակցել է Intimissimi-ի կատալոգին։
2014-ին նա աշխատել է մոդել H&M-ի և Victoria’s Secret Fashion Show-ի համար։ Այդ նույն տարում նա Էրին Հիթերթոնի, Ֆրիդա Գուստավսոնի և Բարբարա Պալվինի հետ միասին աշխատել է Ռոսա Չայի համար։
Նա քվեարկությունների արդյունքում դարձել է 2015-ի ամենախոստումնալից մոդելը։
2015-ին նա հյուրընկալվել Victoria's Secret PINK միջոցոցառմանը։ Այդ նույն տարում նա դարձավ Victoria's Secret-ի Հրեշտակ։
Թեյլորը աշխատել է նաև այնպիսի նորաձևության ամսագրերի հետ, ինչպիսիք են, օրինակ՝ Amica, Elle, Glamour և Marie Claire։ Նա գովազդել է Versus-ը։
Տարբեր ժամանակներում մասնակցել է 3.1 Ֆիլիպ Լիմի, Ալբերտա Ֆերատիի, Ալեքսադր Վանգի, Ալեքսանդրե Վաութիերի, Անտոնի Վացարելոյի, Արամի Փրայվի, Ատելիեր Վերսաչեի, Բարբարա Բուիի, Բոուչրա Ջարարի, Կարոլինա Հերերայի, Chanel-ի, Քրիստոֆեր Կեյնի, Դամիր Դոմայի, DKNY-ի, Dolce & Gabbana-ի, Էլի Սաաբի, Emporio Armani-ի, Էրմանո Սքերվինոյի, Giorgio Armani-ի, IRFE-ի, Վերսաչե, Victoria's Secret-ի և այլոց ցուցադրություններին։
2014, 2015 և 2016 թվականներին հրավիրվել է Victoria’s Secret ընկերության վերջնական ցուցադրությանը։ 2015 թվականից՝ Victoria’s Secret-ի «հրեշտակ»։
2016 թվականից՝ «Lancôme» կոսմետիկ բրենդի դեմքն է։
2017 թվականից՝ «L’Oréal»-ի դեմքը։


== Ծանոթագրություններ ==
Կովկասյան լեզուներ

Կովկասյան լեզուներ (հնացած տերմին՝ իբերա-կովկասյան լեզուներ), Կովկասի լեզուների պայմանական անվանումը։ Կովկասի սահմաններից դուրս գտնվող ոչ մի լեզվաընտանիքի մեջ չի մտնում (հնդեվրոպական, ալթայական կամ սեմական)։
Կովկասի բազմաթիվ լեզուները, չհաշված այնտեղ տարածված հնդեվրոպական և թուրքական լեզուները, կազմում են կովկասյան լեզվախումբը, որը բաժանվում է չորս ճյուղի։
Պետք է տարբերել կովկասյան լեզուներ և Կովկասի լեզուներ տերմինները, որոնց մեջ կա մեծ տարբերություն, քանի որ առաջինը վերաբերում է կովկասյան լեզվախմբին պատկանող լեզուներին, իսկ երկրորդը Կովկասի տարածքում ապրող ազգերի կամ ազգությունների կողմից օգտագործվող լեզուներն են։


=== Քարթվելական ճյուղ ===
վրացերեն (Վրաստանում)
զաներենը (մեգրելերեն և ճաներեն կամ լազերեն բարբառներով)
սվաներեն


=== Աբխազ-ադիգեական ճյուղ ===
աբխազերեն (Աբխազիայում)
ուբիխերեն (Թուրքիայում)
ստորին ադիգեերենը կամ կյախերենը
կաբարդա-չերքեզերեն (Կաբարդայում)


=== Բացբի-Կիստինյան ճյուղ ===
բացբիերեն
ծովաթուշերեն
չեչեներեն
ինգուշերեն
կիստիներենը


=== Դաղստանյան կամ Լեռնային Իբերո-Կովկասյան ճյուղ ===
Ճյուղն իր հերթին բաժանվում է երեք ենթաճյուղի.

ավար-անդիդոյական
ավարերեն
անդիերեն
բոտլիխերեն (գոդոբերյան բարբառով հանդերձ)
կարատիներեն
բագուլալ կամ կվանդինի
տինդի
ճամալալ կամ ճամալին
ախվախերեն
խվարչին
դիդոյերեն կամ ցեզերեն
կապուչին (բիժիտին, խունձի կամ գունզեբի և գունուխի բարբառներով)
արչի
դարգվա-լակյան
լակերեն
դարգիներեն (ակուշինյան, ուրախինյան, ցուդախարյան, խայդակյան, կամ կայտադյան և կուբաչին բարբառներով)
լեզգիական
լեզգիերեն
ագուլերեն
ռուուլերեն
ծախուր
թաբասարաներեն
բուդուխերեն
կրիզերեն (դեք, խապուտլին և այլ բարբառներով)
խինալուղերեն (Ադրբեջանում)
ուտիերեն (Ադրբեջանում և Վրաստանում)


== Տես նաև ==
Կովկասի լեզուներ


== Ծանոթագրություններ ==


== Գրականություն ==
Էդուարդ Աղայան։ Լեզվաբանության ներածություն։ Երևան։ էջ 578
Y-8-ի ավիավթար Տավոյում

Y-8-ի ավիավթար Տավոյում, խոշոր ավիավթար, որը տեղի է ունեցել 2017 թվականի հունիսի 7-ին։ Վթարի է ենթարկվել Shaanxi Y-8 մարդատար ինքնաթիռը, որն իրականացնում էր Յանգոն-Մյեի չվերթը։
Ավիավթարի հետևանքով զոհվել են ինքնաթիռի ամբողջ անձնակազմն ու ուղևորները՝ ընդհանուր հաշվով 122 մարդ։


== Ինքնաթիռ ==
Shaanxi Y-8 մարդատար ինքնաթիռը (սերիական համարը՝ 5820) պատկանում էր Մյանմայի ռազմաօդային ուժերին։ Ավիավթարի օրը ինքնաթիռը թռել է 806 ժամ։


== Անհետացում ==
Անհետացման ժամանակ Shaanxi Y-8 ինքնաթիռը Մյանմայի մայրաքաղաք Յանգոնից պատրաստվում էր մեկնել Մյեի։ Ինքնաթիռում եղել են անձնակազմի 14 անդամներ և 108 ուղևորներ։ Նրանք եղել են քաղաքացիական անձիք, հիմնականում՝ ռազմական ընտանիքի անդամներ։
Ժամը 13:06 (06:06 UTC) (այդ ժամանակ ինքնաթիռը գտնվում էր Տավոյից 37 կմ արևմուտք) Shaanxi Y-8-ի հետ կապն արդեն ընդհատվեց։ Հայտնի է, որ ինքնաթիռը գտնվում էր ծովի մակարդակից 5500 մետր բարձրության վրա։ Կապի կորստից հետո որոնողափրկարարական աշխատանքները սկսվեցին Անդամանյան ծովում։ Մամլո քարտուղարը նշել է, որ ավիավթարի ժամանակ եղանակային պայմանները եղել են նորմալ։ Ըստ վերջին տվյալների՝ ինքնաթիռի մնացորդները հայտնաբերվել են Տավոյից 218 կմ հեռավորության վրա։


== Տես նաև ==
Մյանմայի երկրաշարժ (2016)


== Ծանոթագրություններ ==
Չապաևո (գյուղ, Կրասնոգրադի շրջան)

Անվան այլ կիրառումների համար տե՛ս՝ ՉապաևոՉապաևո (ուկրաիներեն՝ Чапаєве), գյուղ Ուկրաինայի Խարկովի մարզի Կրասնոգրադի շրջանում։ Հիմնադրվել է 1920 թվականին։
2001 թվականի տվյալներով Չապաևո գյուղում բնակվում էր 175 մարդ։ Բնակավայրը զբաղեցնում է 1556 կմ² տարածք։ Բնակչության խտությունը կազմում էր 112,47 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խղճի խայթ 5

Խղճի խայթ 5 (անգլերեն` Eating Out 5: The Open Weekend), ամերիկյան Ariztical Entertainment կինոընկերության կողմից արտադրված ֆիլմ է, այն 5-րդն է Խղճի խայթ ֆիլմի շարքից։
Մինչև ֆիլմի այս մասը միայն Ռեբեկա Կոչանն է, որ նկարահանվել է բոլոր 5 մասերում։


== Սյուժե ==
Զաքը և իր նոր ընկեր` Բենջին գնում են հանգստանալու համասեռամոլների համար նախատեսված Պալմ-Սփրինգս կոչվող հանգստյան տանը իրենց մտերիմ ընկերուհու Լիլիի հետ։ Բենջին Զաքին առաջարկում է իրենց հարաբերությունները դարձնել ավելի մասսայական, միայն այդ հանգստի ընթացքում։
Այդ ժամանակ Զաքի նախկին ընկեր՝ Քեյսին իմանալով, որ նրանք այդ հանգստյան տանն են, որոշում է իր ընկերուհու՝ Փենիի հետ գնալ այնտեղ։ Կեյսին գնալով այնտեղ հանդիպում է իր հին ընկերոջը՝ Փիթերին և Զաքի մոտ ձևացնում, որ նրանք միմյանց են սիրահարված։ Սակայն բոլոր ծրագրերը խառնում են այն ժամանակ, երբ Բենջին սիրահարվում է Փիթերին, իսկ Զաքը հասկանում է որ Քեյսիի կարիքն ունի։


== Դերերում ==


== Ծանոթագրություններ ==
Շարար

Շարար, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
(7515) Մարուչինո

(7515) Մարուչինո (անգլ.՝ Marrucino), աստերոիդ աստերոիդների հիմնական գոտում։ Հայտնաբերվել է 1986 թվականի մարտի 5-ին Ջովաննի Դե Սանկտիսի կողմից Լա Սիլյայում։
Միջին հեռավորությունը Արեգակից կազմում է 2,373919 ա. մ., առավելագույնը մոտենում է 2,331 ա. մ. հեռավորության վրա և հեռանում 2,4169 ա. մ.։ Արեգակի շուրջ մեկ ամբողջական պտույտ է կատարում 1335,97 երկրային օրվա ընթացքում, իր ուղեծրով շարժվելով միջինում 0,269467 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,19° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7515) Մարուչինո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կիյանիցկի գյուղական խորհուրդ (Սումսկի շրջան)

Կիյանիցկի գյուղական խորհուրդ  (ուկրաիներեն՝ Кияницька сільська рада), Ուկրաինայի Սումիի մարզի Սումսկի շրջանում։
2001 թվականի տվյալներով Կիյանիցկի գյուղական խորհրդում բնակվում էր 2387 մարդ։ Խորհրդում կա 9 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)